***APROBAT:***

***Secretar de stat al Guvernului***

***Ana CALINICI\_\_\_\_\_\_\_\_\_\_\_\_\_\_\_***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_2024***

**REGULAMENT CU PRIVIRE LA**

**PROGRAMUL DE SUSȚINERE A REVENIRII ȘI REINTEGRĂRII ABSOLVENȚILOR MOLDOVENI DIN DIASPORĂ**

**\*\*\***

**(Programul Diaspora Engagement Hub / DEH)**

**Programul de susținere a revenirii și reintegrării absolvenților moldoveni din diasporă,** (în continuare „programul”) se implementează sub umbrela **Diaspora Engagement Hub** de către Cancelaria de Stat prin intermediul Biroului Relații cu Diaspora (BRD) în parteneriat cu Organizația Internațională pentru Migrație (OIM), în cadrul „Programului Comun al ONU Moldova pentru valorificarea impactului pozitiv al migrației în Republica Moldova cu suportul financiar al Programului Multilateral pentru Migrație al ONU”.

**Scopul** programului este să abordeze problema exodului de creiere, aducând în Republica Moldova competențele și ideile noi generate în cadrul procesului de migrație, dar și al mobilității educaționale, prin facilitarea revenirii și reintegrării absolvenților instituțiilor superioare de învățământ de peste hotare, cetățeni ai Republicii Moldova, sau originari din Republica Moldova, sau descendenți ai cetățenilor ori ai persoanelor originare din Republica Moldova.

**Obiectivele** programului sunt:

* Crearea unui mecanism de suport și a unui cadru de cooperare pentru valorificarea potențialului intelectual al moldovenilor sau descendenților din moldoveni ce au absolvit o instituție superioară de învățământ peste hotare și care doresc să revină temporar sau definitiv în Republica Moldova;
* Dezvoltarea profesională și consolidarea capacităților participanților la program;
* Consolidarea capacităţilor de funcționare a instituţiilor publice prin atragerea tinerilor specialiști formați peste hotare;
* Punerea pe agenda publică a problemelor întâmpinate de către tineri specialiști moldoveni reveniți de la studii de peste hotare şi discutarea potenţialelor soluţii la nivel de politici, legislaţie şi acţiuni concrete;
* Crearea unei platforme de comunicare dintre autorităţile publice şi actorii privați în vederea susţinerii tinerilor cu studii în străinătate;
* Promovarea rezultatelor, a istoriilor de succes și a studiilor de caz.

**Capitolul I. Dispoziții generale**

1. Prezentul regulament stabilește scopul programului, obiectivele, domeniile eligibile pentru aplicare, procedura și formularul de aplicare, procedura de selecție, principiile de bază privind procesul de implementare, raportare, monitorizare și evaluare a implementării activităților din cadrul programului de susținere a revenirii și reintegrării absolvenților moldoveni din diasporă.
2. Procedura de organizare a concursului de selectare a candidaților pentru programul de revenire și reintegrare, desemnarea câștigătorilor, oferirea suportului de reintegrare, precum și raportul de activitate elaborat de beneficiar constituie informații de interes public.
3. În sensul prezentului regulament se definesc următoarele noțiuni:

*aplicant*– cetățean al Republicii Moldova, sau originar din Republica Moldova, sau descendent al cetățenilor ori al persoanelor originare din Republica Moldova, care a absolvit o instituție superioară de învățământ peste hotare, obținând o diplomă de licență, master sau doctorat.

*beneficiar al programului de revenire și reintegrare*  – candidat aplicant la program, care obține ulterior suport prin informație, ghidare și/sau asistență financiară.

*formular de aplicare* (Anexa A)– formular care include descrierea profilului aplicantului, motivația de a participa în program, locul de muncă țintit în Republica Moldova, obiectivul la revenire, calificările profesionale obținute în timpul studiilor;  
 *finanțare* – alocație financiară din bugetul donatorilor acordată beneficiarului, în cadrul programului, în vederea revenirii și reintegrării în Republica Moldova.

*termeni de referință ai beneficiarului* – formularul care conține condițiile, cerințele și obiectivele de desfășurare a activității profesionale la locul de muncă convenite de către angajator și beneficiarul programului de revenire și reintegrare.

*contract al beneficiarului cu OIM –* contract încheiat, în condițiile legii, între finanțator (OIM) şi beneficiarul programului, prin care părțile își asumă angajamente reciproce, orientate spre realizarea condițiilor, cerințelor și obiectivelor stipulate în termenii de referință ai beneficiarului;

*raport narativ lunar* (anexa B) - formular care descrie activitățile realizate la locul de muncă în luna de raportare, rezultatele, provocările și modalitățile lor de depășire.

*raport narativ final* (anexa C) – formular care descrie activitățile realizate, rezultatele obținute, inclusiv din perspectiva transferului de cunoștințe și know-how-ului realizat, provocările în desfășurarea activității, impedimentele întâmpinate, rezultatele obținute, continuitatea activității precum și recomandările de îmbunătățire a programului.

1. Precondițiile pentru finanțare sunt:

*transparența*– oferirea tuturor informațiilor privind organizarea și desfășurarea concursului de aplicații, în vederea informării părților interesate în mod deschis și explicit.  
 *liberul acces* – asigurarea condițiilor în mod nediscriminatoriu pentru ca orice persoană eligibilă să-și poată exercita dreptul de a aplica şi de a deveni beneficiar.  
 *neretroactivitatea*– excluderea posibilității alocării fondurilor nerambursabile unei activități a cărei executare a fost deja începută sau finalizată la data încheierii contractului cu finanțatorul programului.  
 *finanțarea în limitele bugetului alocat*– oferirea suportului financiar în cadrul programului în limita mijloacelor financiare disponibile.  
 *responsabilitatea* – respectarea tuturor procedurilor prestabilite în prezentul regulament de către beneficiar.

1. Criteriile de evaluare a dosarelor depuse și atribuirea suportului pentru revenire și reintegrare în cadrul programului va fi aplicat în mod nediscriminatoriu, astfel încât orice aplicant eligibil să aibă șanse egale de obținere a finanțării.

**Capitolul II.**

**Organizarea și desfășurarea**

**Secțiunea 1. Domenii de finanțare și criterii de eligibilitate**

1. Apelul pentru depunerea dosarelor este deschis tinerilor cetățeni ai Republicii Moldova, sau originari din Republica Moldova, sau descendenți ai cetățenilor ori ai persoanelor originare din Republica Moldova, care în anii 2023, 2024 sau 2025 au absolvit un program de licență, masterat sau doctorat într-o instituție superioară de învățământ de peste hotare și care acceptă **să revină temporar sau definitiv în Republica Moldova pentru a realiza un stagiu de practică sau pentru a se angaja în instituții publice, organizații ale societății civile, sau companii private**.
2. Pentru revenirea în Republica Moldova, vor fi oferite asistență logistică, suport informațional și, după caz, suport financiar pentru realizarea unui stagiu de practică sau angajarea în câmpul muncii. Suportul financiar va fi oferit în următoarele cazuri:

- pentru persoanele ce se vor angaja în câmpul muncii cu un salariu brut lunar mai mic de 20000 MDL, se va oferi un supliment la salariu sub formă de **o indemnizație lunară echivalentă cu 300 USD, calculată în lei moldovenești la rata de schimb a ONU, pentru o perioadă de până la 6 luni**.

- stagiari lipsiți de o indemnizație de stagiu, sau ale căror indemnizație de stagiu lunară brută nu depășește 20000 MDL, vor beneficia de **o indemnizație lunară echivalentă cu 300 USD, calculată în lei moldovenești la rata de schimb a ONU, pentru o perioadă de până la 6 luni**. În cazul în care, în perioada de 6 luni în care este eligibil la indemnizația de 300 USD, stagiarul semnează un contract de muncă cu un salariu brut lunar mai mic de 20000 de lei moldovenești, indemnizația este menținută până la epuizarea celor 6 luni. În caz contrar, beneficiarul nu mai este eligibil la indemnizația financiară lunară de 300 USD.

1. **Termenul de prezentare a raportării lunare –** la sfârșitul fiecărei luni de activitate, beneficiarul va remite în adresa finanțatorului (OIM) un raport narativ (Anexa B), contrasemnat de un reprezentant al instituției angajatoare din Moldova.
2. **Termenul de prezentare a raportării finale** - după terminarea contractului de consultanță cu OIM, beneficiarul va remite în adresa finanțatorului (OIM), în termen de 5 zile lucrătoare, un raport narativ (Anexa C), contrasemnat de un reprezentant al instituției angajatoare din Moldova.

10. Pentru a putea participa la program, aplicantul trebuie să îndeplinească următoarele **criterii de eligibilitate**:

1. să fie cetățean al Republicii Moldova, sau originar din Republica Moldova, sau descendent al cetățenilor ori al persoanelor originare din Republica Moldova;
2. să fi absolvit o instituție superioară de învățământ în străinătate, obținând o diplomă de licență, sau de masterat, sau de doctorat, după cum urmează: (i) aplicanții din anul 2024 trebuie să fi absolvit în anii 2023 sau 2024; (ii) aplicanții din anul 2025 trebuie să fi absolvit în 2024 sau 2025;
3. să aibă vârsta de 18-35 ani;
4. să fi revenit în Republica Moldova după data de 1 ianuarie 2024 (pentru aplicanții din 2024) sau după 1 ianuarie 2025 (pentru aplicanții din 2025), dar să nu se fi angajat în Republica Moldova până la data lansării programului;
5. să accepte să revină în Republica Moldova pe parcursul lunilor iunie 2024 – decembrie 2025.

Nu vor fi considerați eligibili la program aplicanții care:

* sunt beneficiari de granturi oferite de Guvernul Republicii Moldova și, ca urmare, sunt obligați să revină în Republica Moldova pentru a prelua o funcție anterioară sau pentru a fi angajați într-o funcție nouă în cadrul organelor administrației publice, în următorii cel puțin trei ani;
* s-au angajat/au început un stagiu de practică până la data lansării oficiale a programului;
* au revenit în țară înainte de data de 1 ianuarie 2024 (pentru aplicanții din 2024) sau înainte de 1 ianuarie 2025 (pentru aplicanții din 2025).

Nu vor fi considerați eligibili la suport financiar aplicanții care:

* vor fi angajați cu un salariu lunar brut sau o indemnizație de stagiu lunară brută mai mare de 20 000 MDL.

12. Aplicantul poate beneficia de finanțare o singură dată în cadrul ediției curente a programului.

13. Pentru angajarea în câmpul muncii în sectorul privat, nu este eligibil pentru finanțare candidatul aflat în relație de rudenie ascendentă de gradul I (părinți) și II (frați, surori) sau în relații de rudenie prin alianță de gradul I (soțul/soția) și II (rudele și afinii pînă la gradul al doilea) cu proprietarul / directorul / administratorul instituției private angajatoare sau cu managerul direct.

14. Cunoașterea limbii române va fi un avantaj.

**Secţiunea 2. Procedura de organizare a concursului și aplicare**

14. BRD împreună cu OIM stabilește perioada de organizare a concursului de selecție, anunțul este publicat pe pagina oficială a BRD ([www.brd.gov.md](http://www.brd.gov.md)) si platformele utilizate de BRD și OIM, pe paginile ambasadelor și ale consulatelor Republicii Moldova, pe rețele de socializare.

15. **Perioada de depunere a dosarelor: în desfășurare**

16. Concursul se desfăşoară în următoarele etape:

1. Publicarea anunțului privind depunerea aplicațiilor;
2. Recepționarea candidaturilor pentru program de la aplicanți;
3. Verificarea de către BRD și OIM a respectării de către aplicanți a condițiilor de eligibilitate, stabilite în prezentul Regulament;
4. Solicitarea eventualelor clarificări de la aplicanți;
5. Anunțarea beneficiarilor.

17. BRD va informa aplicanții despre:

1. solicitarea eventualelor clarificări;
2. respingerea aplicațiilor, cu indicarea, la solicitare, a motivului neacceptării;
3. aprobarea finanțării.

18. Dosarul de concurs va fi constituit conform prezentului regulament, prin completarea tuturor formularelor relevante din anexe. Acestea sunt redactate în limba română, însă aplicantul poate să le completeze **fie în limba română, fie în limba rusă, fie în limba engleză**. Dosarul de concurs va fi trimis la adresa de email [brd@gov.md](mailto:brd@gov.md) cu titlul „**Programul de Susținere a Revenirii și Reintegrării Absolvenților Moldoveni din Diasporă**” și va conține următoarele documente:

* Formular de intenție (anexa A);
* Copia diplomelor de studii sau un certificat ce confirmă finalizarea studiilor peste hotare în anii, după caz, 2023, 2024 sau 2025;
* CV actualizat;
* Copia unui act de identitate valid (buletin, pașaport etc.);
* Persoanele fără cetățenie moldovenească la momentul aplicării, trebuie să prezinte adițional orice alt document ce confirmă descendența din Republica Moldova sau descendența din cetățeni ai Republicii Moldova ori ale persoanelor originare din Republica Moldova. Acestea pot fi: certificatul de naștere, buletinul sau pasaportul unui părinte sau bunic, care să arate că a fost/este cetățean al Republicii Moldova, sau, în cazul aplicanților care au deținut cetățenia moldovenească în trecut, însă din varii motive au pierdut-o, un act de identitate din trecut sau orice alt act, emis de autoritățile Republicii Moldova, unde este clar indicat că a deținut cetățenia moldovenească);
* Acord privind prelucrarea datelor cu caracter personal ale aplicantului (Anexa: Acord privind prelucrarea datelor cu caracter personal ale aplicantului).

19. Înregistrarea dosarului se efectuează doar în cazul în care acesta este remis în termen, cu respectarea cerințelor stabilite și conține toate anexele solicitate conform prezentului regulament. Dosarele incomplete vor fi declarate neeligibile.

**Secţiunea 3. Procedura de evaluare a dosarelor**

21. Evaluarea și selectarea aplicațiilor depuse în cadrul programului se efectuează de către Comisie instituită prin Ordin intern al Cancelariei de Stat (CS), constituită din reprezentanți ai CS, BRD și OIM.

22. **Criteriile de evaluare se bazează pe eligibilitatea aplicanților. Aplicanții eligibili beneficiază de suport din partea programului după principiul „primul venit, primul servit”.** **Dosarele vor fi analizate pe măsura recepționării lor din partea aplicanților interesați, în perioada de depunere menționată.**

23. Pentru a asigura transparența și imparțialitatea procedurii de analiză și selectare a beneficiarilor, evaluatorii delegați de BRD și OIM vor completa/semna o *Declarație de imparțialitate privind lipsa conflictelor de interes cu aplicanții*.

24. Aplicanții care nu au fost selectați au dreptul să formuleze contestații, în conformitate cu prevederile din Legea nr.793 din 10.02.2000 cu privire la contenciosul administrativ, în termen legal de 30 zile de la data anunțării rezultatelor.

**Secțiunea 4. Desfășurarea Programului**

**25. Sprijinul financiar va fi acordat beneficiarului eligibil la acest tip de suport după identificarea locului de muncă/stagiu și începerea colaborării profesionale propriu-zise. Pentru încheierea contractului de finanțare, beneficiarul va prezenta copia contractului de muncă sau a contractului de inițiere a stagiului unde va fi indicată și mărimea salariului lunar brut / a indemnizației de stagiu lunare brute.**

26. Beneficiarii neeligibili la de sprijin financiar vor primi acces la informație despre oportunități de angajare și la servicii de consiliere, sau la alte tipuri de suport disponibile în Republica Moldova.

27. Principalele activități și suportul oferit în cadrul programului:

1. Asistenţă informaţională absolvenţilor instituțiilor superioare de învățământ din străinătate, cetățeni ai Republicii Moldova, sau originari din Republica Moldova, sau descendenți ai cetățenilor ori ai persoanelor originare din Republica Moldova, despre locurile vacante și oportunitățile de stagii din Republica Moldova;
2. Consiliere și orientare profesională pentru a identifica interesele, abilitățile și obiectivele profesionale ale beneficiarilor și pentru a le oferi informații despre oportunitățile de angajare și de stagiu profesional disponibile în instituțiile publice și private din Republica Moldova.
3. Consolidarea capacităților beneficiarilor de a înțelege activitatea administrației publice centrale și locale;
4. Servicii de consiliere și suport social, pentru a aborda aspecte legate de reintegrarea studenților reveniți, inclusiv gestionarea stresului, adaptarea la schimbările culturale și reunificarea familiei;
5. Informare despre drepturile angajaților și protecția socială, prin furnizarea de informații și asistență în ceea ce privește drepturile lucrătorilor, legislația muncii, protecția socială;
6. Oferirea, timp de 6 luni, a unei indemnizații financiare, echivalentă cu 300 USD în lei moldovenești, la rata de schimb ONU, în cazul în care salariul lunar brut / indemnizația de stagiu lunară brută oferit/ă de angajator nu depăşeşte suma de 20 000 lei moldovenești, pentru o reintegrare mai uşoară în Republica Moldova;
7. Rambursarea costurilor transportului internațional (clasa econom) din ţara gazdă în Republica Moldova, în cazul în care la momentul aplicării dosarului, candidatul se află peste hotare;
8. Promovarea istoriilor de succes.

Adițional, beneficiarii programului vor avea posibilitatea de a participa şi de a se implica într-un şir de activităţi, precum:

* întâlniri cu înalți funcționari (miniștri, secretari general/de stat);
* organizarea atelierelor tematice de lucru și a evenimentelor de comunitate;
* organizarea evenimentelor de networking cu beneficiarii programului;
* facilitarea asocierii și participării în grupuri asociative;
* participarea la evenimente publice importante, organizate, în perioada respectivă, de către Guvern sau alte instituții (în funcţie de agenda acestora);
* participarea la grupul de lucru cu persoanele revenite, consolidat și menținut de către BRD.

28. BRD și OIM va acorda consultanță și ghidare fiecărui beneficiar și va monitoriza activitatea sa pe întreaga durată a programului.

**Capitolul III. Implementarea programului   
Secţiunea 1. Încheierea contractului cu beneficiarul programului**

29. Finanțarea beneficiarilor se efectuează în baza unui contract cu OIM, în baza deciziei evaluatorilor delegați de BRD și OIM .

**Secţiunea 2.**

**Derularea contractului de finanţare**

30. Suportul financiar al programului constă în oferirea unei indemnizații lunare, achitate în MDL, prin transfer bancar, la contul beneficiarului.

31. Obligațiile beneficiarului finanțat:

- la finalul fiecărei luni calendaristice, beneficiarul va remite finanțatorului (OIM) un raport narativ (Anexa B), contrasemnat de un reprezentant al instituției angajatoare din Moldova.

- după terminarea contractului semnat de beneficiar cu OIM, în termen de 5 zile calendaristice, beneficiarul va elabora și remite un raport narativ final (Anexa C), unde va descrie activitățile realizate, rezultatele obținute, inclusiv din perspectiva transferului de cunoștințe și know-how-ului realizat, provocările și impedimentele întâmpinate, rezultatele obținute, continuitatea activității precum și recomandările de îmbunătățire a programului.

- la finalul programului, beneficiarul va participa la evaluarea programului prin completarea unui chestionar de evaluare a impactului programului, precum și prin participarea la ședința de prezentare și discutare a rezultatelor programului.

**Secţiunea 4.**

**Monitorizarea, evaluarea și raportarea**

32. Procesul de monitorizare a Programului este realizat de către BRD în comun cu OIM.

33. Evaluarea Programului se face de către BRD în comun cu OIM, prin elaborarea unui raport anual privind implementarea programului.

**Capitolul V. Dispoziții finale**

 34. Prezentul regulament se completează cu prevederile legale în vigoare.

35. Anexele următoare fac parte integrantă din prezentul regulament.

**Anexa A**

**PROGRAMUL DE SUSȚINERE A REVENIRII ȘI REINTEGRĂRII ABSOLVENȚILOR MOLDOVENI DIN DIASPORĂ**

**FORMULAR DE INTENȚIE**

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

*(Nume/Prenume)*

| 1. NUME | | | | | | | | PRENUME | | | | | | | | | | | |  | |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 3. Data de naştere | | 4. Locul naşterii | | | | | 5. Naţionalitatea la naştere | | | | | | | 6. Naţionalitatea curentă  6.1 Naționalitatea sau originea (locul nașterii) părinților | | | | | | | |
| 7. Adresa permanentă, telefonul şi e-mail: | | | | | | | | | 8. Adresa curentă (dacă este diferită de cea permanentă): | | | | | | | | | | | | |
| 9. Aţi avut vreodată permis de şedere în alt stat decât în cel al cărui cetăţenie o deţineţi?  DA ☐ NU ☐  Dacă răspunsul este "da", vă rugăm să indicaţi statul şi perioada. | | | | | | | | | | | | | | | | | | | | | |
| 10. NIVELUL DE CUNOAŞTERE A LIMBILOR.  Indicați limba Dvs. maternă.  Ce alte limbi cunoașteți? | | | | | | | | | | | | | | | | | | | | | |
|  | CITIT | | | | SCRIS | | | | | | | VORBIT | | | | | ÎNŢELES | | | | |
| ALTE LIMBI | Avansat | | Interm | Incep | Avansat | Interm | | | | Incep | Avansat | | Interm | | Incep | Avansat | | Interm | Incep | |
|  |  | |  |  |  |  | | | |  |  | |  | |  |  | |  |  | |
|  |  | |  |  |  |  | | | |  |  | |  | |  |  | |  |  | |
|  |  | |  |  |  |  | | | |  |  | |  | |  |  | |  |  | |

| 11. STUDII. (Vă rugăm să indicați titlurile şi studiile obținute, în limba în care figurează pe diplome) | | | | | | |
| --- | --- | --- | --- | --- | --- | --- |
| NUMELE INSTITUȚIEI ABSOLVITE, ORAȘUL şi ȚARA | | PERIOADA DE STUDII  De la / până la | | | GRADUL şi DISCTINCŢIILE ACADEMICE OBŢINUTE | SPECIALITATE OBȚINUTĂ |
|  | | Luna/An | | Luna/An |  |  |
|  | |  | |  |  |  |
|  | |  | |  |  |  |
|  | |  | |  |  |  |
|  | |  | |  |  |  |
| 12. INDICAȚI ASOCIAȚIILE / COMUNITĂȚILE / GRUPURILE DE INIȚIATIVĂ / ONG-URILE DIN CARE FACEȚI PARTE. | | | | | | |
| 13. EXPERIENŢA DE MUNCĂ: Începeţi cu locul de muncă recent, indicând în ordine inversă toate locurile de muncă ocupate până în prezent. | | | | | | |
| De la | Până la | | Titlul exact al instituției și funcția | | | |
|  |  | |  | | | |
|  |  | |  | | | |
|  |  | |  | | | |
|  |  | |  | | | |

| 14. CARE ESTE PERIOADA ȘI/SAU DURATA OPORTUNĂ PENTRU DVS. DE A VĂ ÎNTOARCE ÎN REPUBLICA MOLDOVA?  Doriţi să vă întoarceţi pentru a fi angajat în Republica Moldova permanent sau temporar?  Dacă răspunsul Dvs. este „temporar”*,* vă rugăm să indicați perioada estimată.  15. ÎN CE TIP DE INSTITUȚIE DORIȚI SĂ MUNCIȚI SAU SĂ EFECTUAȚI UN STAGIU?  ADMINISTRAȚIE PUBLICĂ CENTRALĂ ☐  ADMINISTRAȚIE PUBLICĂ LOCALĂ ☐  ALTĂ INSTITUȚIE PUBLICĂ (AGENȚIE, UNIVERSITATE ETC.) ☐  ÎNTREPRINDERE DE STAT ☐  COMPANIE PRIVATĂ ☐  ONG ☐ |
| --- |

| 16. INDICAŢI INSTITUŢIILE / COMPANIILE ÎN CADRUL CĂRORA AŢI DORI SĂ MUNCIŢI / SĂ EFECTUAȚI UN STAGIU.  *Vă rugăm să le scrieţi în ordinea priorităţii. Indicaţi numele instituției, datele de contact, sfera de activitate.* | | |
| --- | --- | --- |
| NUMELE INSTITUŢIEI | DATE DE CONTACT | SFERA DE ACTIVITATE |
|  |  |  |
|  |  |  |
|  |  |  |

| 17. CARE ESTE MOTIVAŢIA DVS. SĂ PARTICIPAȚI LA ACEST PROGRAM?    CE VĂ PROPUNEȚI SĂ REALIZAȚI PRIN REVENIREA ÎN REPUBLICA MOLDOVA? |
| --- |
| 18 DESCRIEȚI COMPETENȚELE ȘI CALIFICĂRILE PROFESIONALE OBȚINUTE ÎN TIMPUL STUDIILOR DE PESTE HOTARELE ȚĂRII ȘI PE CARE LE PUTEȚI APLICA ÎN REPUBLICA MOLDOVA |

**Data completării \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Semnătura aplicantului \_\_\_\_\_\_\_\_\_\_\_\_\_\_\_\_\_\_\_\_\_\_**

**Anexa B**

**PROGRAMUL DE SUSȚINERE A REVENIRII ȘI REINTEGRĂRII ABSOLVENȚILOR MOLDOVENI DIN DIASPORĂ**

**RAPORTUL NARATIV LUNAR**

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

*( Nume/Prenume)*

| 1. **ACTIVITĂȚILE REALIZATE LA LOCUL DE MUNCĂ** |
| --- |
| 1. **REZULTATE** |
| 1. **PROVOCĂRILE ȘI MODALITATEA PRIN CARE ACESTEA AU FOST DEPĂȘITE** |

**Data completării \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Semnătura beneficiar\_\_\_\_\_\_\_\_\_\_\_\_\_\_\_\_\_\_\_\_\_\_**

**Semnătura reprezentantului instituției partenere\_\_\_\_\_\_\_\_\_\_\_\_\_\_\_\_**

**Anexa C**

**PROGRAMUL DE SUSȚINERE A REVENIRII ȘI REINTEGRĂRII ABSOLVENȚILOR MOLDOVENI DIN DIASPORĂ**

**RAPORTUL NARATIV FINAL**

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

*( Nume/Prenume)*

| 1. **ACTIVITĂȚILE REALIZATE**   **REZULTATELE OBȚINUTE** |
| --- |
| 1. **RELEVANȚA TRANSFERULUI DE CUNOȘTINȚE ȘI KNOW-HOW-ULUI REALIZAT** |
| 1. **PROVOCĂRILE ÎN DESFĂȘURAREA ACTIVITĂȚII / IMPEDIMENTE** |
| 1. **CONTINUITATEA ACTIVITĂȚII** |
| 1. **RECOMANDĂRILE DE ÎMBUNĂTĂȚIRE A PROGRAMULUI** |

**Data completării \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Semnătura beneficiar\_\_\_\_\_\_\_\_\_\_\_\_\_\_\_\_\_\_\_\_\_\_**

**Semnătura reprezentantului instituției partenere \_\_\_\_\_\_\_\_\_\_\_\_\_\_\_\_**

***Anexa: Declarația de imparțialitate semnată de evaluatorii delegați de BRD și OIM***

**DECLARAŢIE DE IMPARŢIALITATE**

Prin prezenta, subsemnatul/a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de evaluator al aplicațiilor în cadrul Diaspora Engagement Hub, Programul de Susținere a Revenirii și Reintegrării Absolvenților Moldoveni din Diasporă,

semnez, pe propria responsabilitate, declarația de imparțialitate, prin care mă angajez să respect necondiționat prevederile legislației în vigoare și totodată, confirm că:

- nu sunt soț, rudă sau afin până la gradul al treilea, inclusiv cu unul dintre solicitanții de suport în cadrul programului;

- în ultimii trei ani, nu am avut relații de muncă sau de colaborare cu unul dintre solicitanții de suport, nu am făcut parte din consiliul de administrație sau din orice alt organ de conducere sau de administrație al partenerilor;

- nu am nici un interes patrimonial sau nepatrimonial care ar putea influenţa îndeplinirea cu obiectivitate a atribuţiilor ce îmi revin în calitate de membru;

- nu am nici un interes financiar față de oricare dintre solicitanții de suport;

- nu am nici o obligatie personală sau debite financiare ori de altă natură față de nici un solicitant de suport, care ar putea sa-mi afecteze deciziile în procesul de evaluare.

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Data Semnătura

***Anexa: Acord privind prelucrarea datelor cu caracter personal ale aplicantului***

**ACORD**

**privind prelucrarea datelor cu caracter personal ale aplicanților la apelul de proiecte Diaspora Engagement Hub**

Subsemnatul/a..........................................................................................................., Pașaport......................................., Buletin de identitate............................................................ Data eliberării............................................Oficiul............, IDNP................................................................., Adresa domiciliului/reședinței..........................................................

prin acest acord îmi exprim în mod expres consimțământul la prelucrare de către Cancelaria de Stat a datelor mele cu caracter personal, cît și a categoriilor speciale de date cu caracter personal, care sînt oferite de către mine, în legătură cu depunerea aplicației de proiect.

| *Nume, prenume* | *Semnătura* |
| --- | --- |
| *Data* |

*Atenţie! Documentul conţine date cu caracter personal, prelucrate în cadrul sistemului de evidenţă nr. 0000806-001, înregistrat în Registrul de evidenţă al operatorilor de date cu caracter personal* [*www.registru.datepersonale.md*](http://www.registru.datepersonale.md/)*. Prelucrarea ulterioară a acestor date poate fi efectuată numai în condițiile prevăzute de Legea nr. 133 din 08.07.2011 privind protecția datelor cu caracter personal.*